Ученици и лесовъди от Севлиево заедно засадиха широколистни и иглолистни фиданки
18 широколистни и иглолистни фиданки с размери между 1 и 2 метра дариха от ДГС Севлиево на ПГМЕТ „Стоян Бъчваров“ и ПГ „Марин Попов“, по повод Седмицата на гората. Днес лесовъди от стопанството, заедно с възпитаници на двете севлиевски учебни заведения засадиха дръвчетата в училищните дворове.  
По-рано бяха наградени и участниците в конкурса за детска рисунка на тема „Гората е живот“, каквото е мотото, под което протичат тазгодишните чествания на Седмицата на гората. Конкурсът, обявен от ДГС – Севлиево бе насочен към местните деца, на възраст от първи до четвърти клас, а в надпревата се получиха десетки творби с екологична тематика. 
[bookmark: _GoBack]Служители на стопанството посетиха училищата, участвали в конкурса, за да наградят малките художници. Авторите на рисунките, заели първите три места получиха специални грамоти и отличия, а на всички малки ученици, включили се в конкурса бяха подарени оригинални медальони, изработени от дърво. 


